หุ้นเอเชียรีบาวด์! รับ “ทรัมป์” บังคับใช้มาตรการสกัด “โควิด-19” วงเงิน 2.2 ล้านล้านดอลฯ
หุ้นเอเชียรีบาวด์! รับ “ทรัมป์” บังคับใช้มาตรการสกัด “โควิด-19” วงเงิน 2.2 ล้านล้านดอลฯ
31 มี.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเกือบ 700 จุดเมื่อคืนนี้ หลังจากที่รัฐบาลสหรัฐออกมาตรการสกัดการแพร่ระบาดของไวรัสโควิด-19 และประธานาธิบดีโดนัลด์ ทรัมป์ ลงนามบังคับใช้มาตรการเยียวยาผลกระทบจากไวรัสโควิด-19 ซึ่งมีวงเงินสูงถึง 2.2 ล้านล้านดอลลาร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,181.90 จุด เพิ่มขึ้น 96.93 จุด, +0.51%
ดัชนี SSE Composite ตลาดหุ้นจีนเปิดวันนี้ที่ 2,767.31 จุด เพิ่มขึ้น 20.10 จุด, +0.73%
ดัชนี HSI ตลาดหุ้นฮ่องกงเปิดวันนี้ที่ 23,613.27 จุด เพิ่มขึ้น 438.16 จุด, +1.89%
ดัชนี TAIEX ตลาดหุ้นไต้หวันเปิดวันนี้ที่ 9,689.62 จุด เพิ่มขึ้น 60.19 จุด, +0.63%
ดัชนี KOSPI ตลาดหุ้นเกาหลีใต้เปิดวันนี้ที่ 1,739.29 จุด เพิ่มขึ้น 22.17 จุด, +1.29%
ดัชนี FTSE STI ตลาดหุ้นสิงคโปร์เปิดวันนี้ที่ 2,454.17 จุด เพิ่มขึ้น 37.93 จุด, +1.57%
ดัชนี FBMKLCI ตลาดหุ้นมาเลเซียเปิดวันนี้ที่ 1,336.60 จุด เพิ่มขึ้น 7.72 จุด, +0.58%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,227.37 จุด เพิ่มขึ้น 96.21 จุด, +1.88%
ทั้งนี้ ตลาดได้แรงหนุนจากการที่ปธน.ทรัมป์ลงนามในมาตรการเยียวยาผลกระทบทางเศรษฐกิจจากไวรัสโควิด-19 วงเงิน 2.2 ล้านล้านดอลลาร์ เพื่อบังคับใช้เป็นกฎหมาย
นอกจากนี้ ประธานาธิบดีโดนัลด์ ทรัมป์ ยังประกาศขยายช่วงเวลาในการแนะนำให้ประชาชนเว้นระยะห่างทางสังคมออกไปจนถึงวันที่ 30 เม.ย. โดยมีเป้าหมายที่จะควบคุมการแพร่ระบาดของไวรัสโควิด-19  ขณะเดียวกันปธน.ทรัมป์ยังยืนยันความตั้งใจที่จะผลักดันให้มีการเปิดเศรษฐกิจสหรัฐอีกครั้งภายในเทศกาลอีสเตอร์ ซึ่งตรงกับวันอาทิตย์ที่ 12 เม.ย.นี้ พร้อมกับแสดงความเชื่อมั่นว่า สหรัฐจะฟื้นตัวจากสถานการณ์การแพร่ระบาดของไวรัสโควิด-19 ภายในวันที่ 1 มิ.ย.